recursal/SuperWikiNEXT-32B huggingface dataset:
Ο **Λέανδρος Παλαμάς** (1891 - 1958) ήταν στέλεχος της Τράπεζας της Ελλάδος, ποιητής και κριτικός.

Βιογραφία
---------

Γεννήθηκε στην Αθήνα και ήταν γιος του ποιητή Κωστή Παλαμά και της Μαρίας Βάλβη. Από την πλευρά του πατέρα του καταγόταν από παλαιά οικογένεια του Μεσολογγίου με σημαντική παράδοση στα γράμματα ενώ από την πλευρά της μητέρας του καταγόταν από την επίσης μεσολογγίτικη οικογένεια Βάλβη, η οποία είχε αναδείξει δύο πρωθυπουργούς. Σπούδασε οικονομικές και εμπορικές επιστήμες στο Λονδίνο και στην Ελβετία και επιστρέφοντας στην Ελλάδα διορίστηκε αρχικά στην Εθνική Τράπεζα και λίγο αργότερα μετατάχθηκε στη Τράπεζα της Ελλάδος ως ανώτερος υπάλληλος οικονομικών μελετών όπου και παρέμεινε μέχρι τη συνταξιοδότησή του.

Σε νεαρή ηλικία ασχολήθηκε με την ποίηση εκδίδοντας την πρώτη του συλλογή με *«Τα πρώτα τραγούδια»* το 1907. Εκτός από την ποίηση καταπιάστηκε και με την συγγραφή βιβλίων μεταξύ των οποίων *Τα τραγούδια του Λοριάνου* (1912), *Η Φοινικιά* (1912), *Ο ποιητής Ι. Ν. Γρυπάρης* (Δοκίμιο 1920) και *Ίων Δραγούμης* (Κριτικό δοκίμιο, 1921). Επίσης συνεργαζόμενος με πολλά περιοδικά μετέφρασε στην ελληνική ξένα ποιήματα και θεατρικά έργα, συνέγραψε πολλές οικονομικές μελέτες, ενώ μετά το θάνατο του πατέρα του επιμελήθηκε την έκδοση των κυριοτέρων ποιητικών έργων αυτού.

Απεβίωσε στις 22 Αυγούστου 1958  στα 67 του χρόνια.

Κριτική
-------

Ο Κωνσταντίνος Τσάτσος περιγράφει τον Λέανδρο ως εγωιστή και τον κατακρίνει για το λιγοστό ενδιαφέρον προς τον πατέρα του την ημέρα του θανάτου του αναφέροντας χαρακτηριστικά: *«Ο Λέανδρος, ένας ασυνεννόητος εγωιστής, ένας από τους αντιπαθέστερους ιδιότροπους που μπορεί να φανταστεί κανείς ήρθε να δει τον πατέρα του στις τρεις το απόγευμα, δώδεκα ώρες αφού έκλεισε τα μάτια του»*. Η στάση του στην κηδεία του πατέρα του εξόργισε αρκετούς από τους φίλους του Κωστή Παλαμά, αφού δεν επέτρεψε να πραγματοποιηθεί καμία εθνική εκδήλωση, επειδή οι Ιταλοί δεν θα του έδιναν διαβατήριο για να φύγει. Ο Μενέλαος Λουντέμης στο βιβλίο του "Ο Εξάγγελος" λέει γι' αυτόν - μετά την συνάντησή τους την ημέρα θανάτου του ποιητή και για την απαγόρευσή του να κάνουν τον πατέρα του "ύποπτο φλάμπουρο" - "Ήταν μέτριος σ' όλα. Στην ποίηση, στη ζωγραφική, στη λογιστική. Σήμερα αποδειχνότανε μέτριος και στα αισθήματα".

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.357.

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Λέανδρος Παλαμάς** |

1. 1 2  data.nlg.gr/resource/authority/record26108.
2. 1 2  *Εφημερίδα "Ελευθερία"*, 4 Σεπτεμβρίου 1958, σελ. 1, άρθρο του Πέτρου Χάρη
3. 1 2  Αριστείδη Καβαγιά, *Μεσολόγγι και Κωστής Παλαμάς*, Μεσολόγγι 1999, σελ.26
4. ↑  Λουντέμης, Μενέλαος (1976). *Εξάγγελος (Α. Σικελιανός)*. Δωρικός. σελ. 204.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 275353468
* **ΕΒΕ**: 26108
* **AA**: 168618
* **BiblioNet**: **85135**
* LCCN: nr93045121
* ISNI: 0000 0003 8440 6907
* SUDOC: 152382550

 |

 |
Αυτό το λήμμα αφορά τον Έλληνα ποιητή.  Για τον Έλληνα ποδοσφαιριστή, δείτε: Γιώργος Παράσχος.  

Ο **Γεώργιος Παράσχος** (Χίος 1822 – Αθήνα 1886) υπήρξε Έλληνας ποιητής του 19ου αιώνα.

Βιογραφικό σημείωμα
-------------------

Γεννήθηκε στη Χίο το 1822. Μικρότερος αδελφός του ήταν ο Αχιλλέας, επίσης σημαντικός ποιητής της εποχής του. Η σφαγή στην πατρίδα του, κατά την οποία έχασε δύο αδερφές, τους ανάγκασε να καταφύγουν στο Ναύπλιο. Ο πατέρας του συνέχισε να πολεμάει με τον Κολοκοτρώνη και τον Νικηταρά μέχρι το τέλος του αγώνα και τιμήθηκε με μετάλλιο και πολλές πληγές στο στήθος.

Διδάχτηκε τα Ελληνικά και Γαλλικά γράμματα από τον Λεόντιο στο Ναύπλιο και τον Γεννάδιο στην Αθήνα. Εξέδωσε την εφημερίδα Νίκη, και επιδόθηκε με τη δημοσιογραφία και την ποίηση, ενώ δούλεψε στη Βουλή και στον Κωλέττη ως γραμματέας. Ο πατριωτισμός του βραβεύτηκε σε διαγωνισμό του Υπουργείου Στρατιωτικών το 1865 για τη σύνθεση θουρίων. Ανήκει τους ποιητές της πρώτης μεταπαναστατικής γενιάς ή ψυχή των οποίων ήταν γεμάτη από τις μνήμες του αγώνα. Αυτό εξηγεί και τη μεγάλη φιλία που είχε αναπτύξει με τον ποιητή και αγωνιστή του 21 Ζαλοκώστα Γεώργιο. Τα περισσότερα ποιήματά του ήταν πατριωτικά εκθείαζαν τα επαναστατικά κινήματα στη Θεσσαλία και στην Ήπειρο στα χρόνια του Όθωνα και τους κρητικούς επαναστάτες που τους θεωρούσε άξιους συνεχιστές της επανάστασης του 1821. Ο Ξενόπουλος είπε γι αυτόν «Ήττο μια ελληνοπρεπής φυσιογνωμία, ανακαλούσα πολλά,ωραία και μεγάλα».

Απεβίωσε στην Αθήνα φορώντας τη φουστανέλα το 1886.

Έργα του
--------

### Θούρια

* Ο Ύμνος της Κρήτης
* Εωθινόν
* Ο σκοπός
* Ο Εθνοφύλαξ

### Δράματα

* Ο Ολυμπιονίκης
* Ο Ερνάνης του Ουγκώ (μετάφραση)

Τα έργα του δεν εκδόθηκαν εν ζωή. Μια συλλογή τυπώθηκε από τον Δημαρά στο «Ποιηταί του ΙΘ΄ αιώνα.» Αθήνα, Αετός, 1954.

### Μεταφράσεις έργων

* ’’Ιλιάδα του Ομήρου στην καθαρεύουσα’’ (1885)

Επιπλέον βιβλιογραφία
---------------------

* Ετήσιον Ημερολόγιον του Έτους 1887/Βιογραφίαι

Πηγές
-----

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Γεώργιος Παράσχος** |

* Γεώργιος Παράσχος συνοπτικό βιογραφικό σημείωμα από το Ινστιτούτο Νεοελληνικών Ερευνών
* Γεώργιος Παράσχος Αρχειοθετήθηκε 2022-06-29 στο Wayback Machine. Βιογραφικό σημείωμα από το Εθνικό Κέντρο Βιβλίου.
* Κωνσταντίνος Σκόκος (1887). *Ημερολόγιον Σκόκου*. Εν Αθήναις: Εκ του Τυπογραφείου των Καταστημάτων Ανέστη Κωνσταντινίδου. σελίδες 288–291.

  



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20942373
* **ΕΒΕ**: 27284
* **AA**: 127762
* LCCN: n78039910
* GND: 1014876834

 |

 |
Τα ***ξεροτήγανα*** αποτελούν ένα από τα πιο δημοφιλή εδέσματα της **Κρήτης**. Παρασκευάζονται από λεπτή τηγανισμένη *ζύμη* στην οποία κατά την διαδικασία του τηγανίσματος δίνεται σπειροειδές σχήμα. Λόγω της δυσκολίας αυτής της διαδικασίας συνήθως σε αυτό το στάδιο απαιτούνται 2 άτομα προκειμένου ο ένας να δίνει το σχήμα στην τηγανισμένη ζύμη όταν την βγάζει από το τηγάνι και ο δεύτερος να φροντίζει να μην τσαλακώνεται η ζύμη όταν μπαίνει στο τηγάνι. Όταν τα ξεροτήγανα κρυώσουν επικαλύπτονται με σιρόπι του οποίου κύριο συστατικό είναι το **μέλι** και γαρνίρονται συνήθως με **σουσάμι** και **κανέλα**. Σερβίρονται συνήθως στους *γάμους*, *τις βαπτίσεις* και σε πληθώρα άλλων εκδηλώσεων στην Κρήτη ενώ παράλληλα αποτελούν ένα από τα βασικά γλυκά των *Χριστουγέννων* για τους κρητικούς.

Υλικά Παρασκευής
----------------

Υπάρχουν πολλές διαφορετικές συνταγές για ξεροτήγανα αλλά τα πιο συνηθισμένα υλικά που χρησιμοποιούνται είναι τα παρακάτω.

### Για την ζύμη

* Αλεύρι Σκληρό
* Ρακί ή τσίπουρο
* Ελαιόλαδο
* Αλάτι
* Νερό

### Για το σιρόπι

* Μέλι
* Νερό
* Ζάχαρη
* Κανέλα
* Λεμόνι

### Για το γαρνίρισμα

* Σουσάμι
* Κανέλα
* Καρύδια

Διατροφική Αξία
---------------

Διατροφικά Στοιχεία Κρητικών Ξεροτηγάνων | **Ποσότητα ανα μερίδα** | **50 γρ.** |
| --- | --- |
| Ενέργεια | 159 kcal |
| Πρωτεΐνες | 1,9 γρ. |
| Υδατάνθρακες | 21 γρ. |
| Λιπαρά | 7,6 γρ. |
| Χοληστερίνη | 0 mg |
| Νάτριο | 1 mg |

Εξωτερικοί Σύνδεσμοι
--------------------

1. 
2.

Παραπομπές
----------

1. ↑
2. ↑
Ο **Ιταλοτουρκικός Πόλεμος**, επίσης γνωστός ως **Λιβυκός Πόλεμος** στην Ιταλία και ως **Πόλεμος της Τριπολίτιδας** στην Τουρκία, διεξήχθη ανάμεσα στην Οθωμανική Αυτοκρατορία και το Βασίλειο της Ιταλίας, από τον Σεπτέμβριο του 1911 έως τον Οκτώβριο του 1912.

Ως αποτέλεσμα αυτής της σύγκρουσης, η Ιταλία κατέλαβε τις οθωμανικές επαρχίες Τριπολίτιδας, Φεζάν και Κυρηναϊκής. Αυτές οι επαρχίες αργότερα σχημάτισαν τα εδάφη της σημερινής Λιβύης. 

Κατά την διάρκεια της σύγκρουσης, οι ιταλικές δυνάμεις κατέλαβαν επίσης τα Δωδεκάνησα. Μετά το πέρας του πολέμου, η Ιταλία είχε συμφωνήσει να επιστρέψει τα νησιά στην οθωμανική διοίκηση, σύμφωνα με την Συνθήκη του Ουσύ (1912). Ωστόσο, οι ασάφειες των κειμένων της συνθήκης επέτρεψαν να διατηρήσουν οι Ιταλοί την διοίκηση των νησιών, ενώ με την Συνθήκη της Λωζάνης του 1923 η Τουρκία απαρνήθηκε κάθε δικαίωμα πάνω στα νησιά. 

Μολονότι ο πόλεμος αυτός δεν ήταν ιδιαίτερα σημαντικός, αποτέλεσε προάγγελο του Α΄ Παγκοσμίου Πολέμου, καθώς ευνόησε τον εθνικισμό των Βαλκανικών λαών. Οι Βαλκάνιοι βλέποντας πόσο εύκολα οι Ιταλοί νίκησαν την άλλοτε ισχυρή Οθωμανική Αυτοκρατορία, κήρυξαν τον Α΄ Βαλκανικό Πόλεμο πριν ακόμα τελειώσει η ιταλοτουρκική σύρραξη. 

Ο Ιταλοτουρκικός Πόλεμος υπήρξε σημείο επίδειξης σημαντικών τεχνολογικών επιτευγμάτων στο πεδίο της μάχης, και κυρίως με πιο σημαντικό από αυτά το αεροπλάνο. Στις 23 Οκτωβρίου του 1911, ένας Ιταλός πιλότος απογειώθηκε από τη Λιβύη για να παρατηρήσει τις γραμμές του τουρκικού στρατού. Πρόκειται για την πρώτη παγκοσμίως χρήση αεροσκάφους σε πόλεμο. 

Σε αυτή την σύγκρουση, ο μελλοντικός πρόεδρος της Τουρκίας, Μουσταφά Κεμάλ, διακρίθηκε για την συμμετοχή του ως νέος αξιωματικός.

Παραπομπές
----------

* 
* 
* 
*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιταλοτουρκικός Πόλεμος** |
Ένα LTV XC-142, πειραματικό αεροσκάφος V / STOL.
Ένα **πειραματικό αεροσκάφος** είναι ένα αεροσκάφος που προορίζεται για την δοκιμή νέων τεχνολογιών αεροδιαστημικής και νέων σχεδιαστικών ιδεών ή το οποίο έχει κατασκευαστεί από ερασιτέχνες για προσωπική χρήση.

Ο όρος «πειραματικό αεροσκάφος» έχει επίσης νομική έννοια. Συνήθως χρησιμοποιείται για αναφορά σε αεροσκάφη που φέρουν πιστοποιητικό αξιοπλοΐας πειραματικής κατηγορίας. Στις Ηνωμένες Πολιτείες, αυτό συμπεριλαμβάνει επίσης τα περισσότερα αεροσκάφη κατασκευασμένα για ατομική χρήση, πολλά από τα οποία βασίζονται σε συμβατικούς σχεδιασμούς και ως εκ τούτου κατατάσσονται σε πειραματική κατηγορία μόνο ονομαστικά λόγω ορισμένων περιορισμών που βρίσκονται σε ισχύ. 

Αντιθέτως, ο όρος *ερευνητικό αεροσκάφος* ή *δοκιμαστικό αεροσκάφος* υποδηλώνει γενικά, αεροσκάφη τα οποία έχουν τροποποιηθεί για να διεξάγουν επιστημονικές μελέτες, όπως η έρευνα καιρικών συνθηκών ή η γεωφυσική έρευνα, παρόμοια με ένα ωκεανογεφικό.

Παραπομπές
----------

1. ↑  14CFR 21.175 Αρχειοθετήθηκε 2018-09-12 στο Wayback Machine. US Federal Aviation Administration. Retrieved 2018-01-12
2. ↑  14CFR 21.191 Αρχειοθετήθηκε 2021-06-10 στο Wayback Machine. US Federal Aviation Administration. Retrieved 2018-01-12

Εξωτερικοί σύνδεσμοι
--------------------

* Πολυμέσα σχετικά με το θέμα  Experimental aircraft στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh87004290
* GND: 4710810-1

 |

 |
Ο **Θάνος Σακκάς** είναι Έλληνας πρωταθλητής της ιστιοσανίδας. Γεννήθηκε στον Πειραιά και πέρασε τα παιδικά του και εφηβικά του χρόνια στην Καστέλα και στο Μικρολίμανο κάνοντας ιστιοπλοΐα και κωπηλασία. 

Ασχολείται με το άθλημα από τα τέλη της δεκαετίας του '70. Κατέχει παγκόσμια πρωταθλήματα, ενώ είναι και προπονητής όπως επίσης και στην κωπηλασία, το θαλάσσιο σκι και είναι κριτής wakeboard. 

Παράλληλα με την καριέρα του στο σέρφινγκ, έχει σπουδάσει στο Πανεπιστήμιο του Greenwich της Αγγλίας, Management of Human Resources. 

Από το 1998 μέχρι και το 2011 ήταν ο εκδότης του περιοδικού 3S Boards and Skis και διευθυντής της εταιρίας αθλητικών εκδηλώσεων.

Παγκόσμια Πρωταθλήμaτα
----------------------

Παγκόσμιο Πρωτάθλημα/Αυστραλία 1997 MCRF / Lightweight
1 

Παγκόσμιο Πρωτάθλημα/Αυστραλία 1997 Mistral / Freestyle
1 

Παγκόσμιο Πρωτάθλημα/Ελλάδα 2000 Mistral / Matsres
5 

Παγκόσμιο Πρωτάθλημα/Ταϊλάνδη 2001 Mistral / Masters
7 

Παγκόσμιο Πρωτάθλημα/Αυστραλία 1997 ISAF / Freestyle
5 

Διεθνές Πρωτάθλημα/Αυστραλία 1997 MORF / Heavyweight
3 

Βαλκανικό Πρωτάθλημα/Ελλάδα 1995 Mistral / Overall
3 

Εθνικό Πρωτάθλημα/Μ.Βρετανίας 1995 Division II / Heavy

5XΠανελλήνιοι τίτλοι Ολυμπιακής κλάσης

2X Πανελλήνιοι τίτλοι Funboard (course racing & slalom)

|
|  |
|
|
|
|
|
|
|
|
|
Η **Ρωσική Αεροπορική Επιχείρηση ΜιΓΚ** (Российская самолетостроительная корпорация «МиГ»), ή **RSK MiG**, είναι μια Ρωσική εταιρεία. Προηγουμένως γνωστή ως **Γραφείο Σχεδιασμού Μικογιάν και Γκούριεβιτς** (Микоян и Гуревич, МиГ), μετά απλώς ως **Μικογιάν**, είναι ένα γραφείο σχεδιασμού στρατιωτικών αεροσκαφών, που σχεδιάζει κυρίως μαχητικά αεροσκάφη. Η έδρα της είναι στη Μόσχα. Η εταιρία ξεκίνησε ως γραφείο σχεδιασμού της ΕΣΣΔ.

MiG-15
MiG-29
Με την ονομασία **MiG**, αναφέρεται και όλη η σειρά αεροσκαφών που παρήγαγε το γραφείο/εταιρία. 
Ο σειρά σχεδιάστηκε από τους Σοβιετικούς αεροναυπηγούς Ιβάνοβιτς **Μι**κογιάν και Μιχαήλ **Γκ**ιουρέβιτς απ΄ όπου, από τα αρχικά των ονομάτων τους, έλαβε και την ονομασία του **MiG**. Αρχικά ξεκίνησε ως ελικοφόρο για ρίψη τορπιλών, στη συνέχεια όμως εξελίχθηκε σε αεριωθούμενο με στροβιλοκινητήρα. Το πρώτο μοντέλο αυτού του τύπου φέρεται να κατασκευάστηκε το 1940. Ακολούθησαν νεότερα μοντέλα όπως αυτό του τύπου MiG-9 που έγινε γνωστό στη Δύση όταν Ρώσος πιλότος διέφυγε από τη χώρα του και προσγειώθηκε στη Σουηδία, λίγο μετά τον Β΄ Παγκόσμιο Πόλεμο, κατά τη διάρκεια του λεγόμενου ψυχρού πολέμου. 

Το δε μοντέλο MiG-11 φέρεται να ήταν ήδη σε χρήση το 1947. Στη δεκαετία του 1950 φέρεται να κατασκευάστηκε το MiG-15. Αεροπλάνα αυτού του τύπου παραχώρησαν οι Ρώσοι στους Κινέζους και στους Κορεάτες κομμουνιστές όπου και έλαβαν μέρος στο Πόλεμο της Κορέας.

Από τότε η σειρά εξελίχθηκε με νεότερα ακόμα μοντέλα όπως τα MiG-17, MiG-19, MiG-21, MiG-23, MiG-25, MiG-27, MiG-29, MiG-31, MiG-33 και MiG-35, πολλά εκ των οποίων φέρονται και σε διάφορες παραλλαγές, ενώ το τελευταίο χαρακτηρίζεται πολλαπλών χρήσεων.

Πηγές
-----

1. ↑  "Contacts Αρχειοθετήθηκε 2011-09-21 στο Wayback Machine.." Mikoyan. Retrieved on 30 August 2011. "Russian Aircraft Corporation "MiG" 125284, Russian Federation, Moscow, 1-st Botkinsky drive, 7" - Address in Russian Αρχειοθετήθηκε 2011-08-28 στο Wayback Machine.: "125284, Российская Федерация, Москва, 1-й Боткинский проезд, д.7"

* "Νεώτερον Εγκυκλοπαιδικόν Λεξικόν Ηλίου", τομ.13ος, σελ.549

Εξωτερικοί σύνδεσμοι
--------------------

* Πολυμέσα σχετικά με το θέμα  Mikoyan στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
* Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85085060
* GND: 4127641-3
* NKC: ph254892

 |

 |
Η **Ρένα Χατζηδάκη**, κόρη της συγγραφέα Λιλής Ζωγράφου, γεννήθηκε το 1943. Εξέδωσε το 1958 την πρώτη ποιητική της συλλογή με πρωτοβουλία της μητέρας της. Σπούδασε νομικά. Ήταν συνεργάτις της εφημερίδας «Πανσπουδαστική» και του περιοδικού «Επιθεώρηση Τέχνης». Κατά το διάστημα 1963-1966 ήταν παντρεμένη με τον Ιωσήφ-Ευγένιο Βεντούρα. Έζησαν μαζί επί ένα έτος σχεδόν στην πόλη Ρεχόβοτ του Ισραήλ. Εντάχθηκε στην αντιστασιακή οργάνωση «Πατριωτικό Μέτωπο» (ΠΑΜ) τον Μάιο του 1967. Το καθεστώς των συνταγματαρχών τη συνέλαβε στις 10 Οκτωβρίου 1967. Σημειωτέον ότι είχε, όταν συνελήφθη, αποχωρήσει, επειδή διαφωνούσε με τις ενέργειες να τεθεί η οργάνωση υπό τον έλεγχο του ΚΚΕ.  

Κρατήθηκε 43 μέρες στα κρατητήρια της οδού Μπουμπουλίνας και 4 μήνες στις γυναικείες φυλακές Αβέρωφ. Αφέθηκε ελεύθερη τον Μάρτιο του 1968. Κατά το διάστημα της κράτησής της στις φυλακές Αβέρωφ έγραψε το ποίημα «Κατάσταση Πολιορκίας». Το μελοποίησε ο Μίκης Θεοδωράκης. Το έργο παρουσιάστηκε για πρώτη φορά το 1968 στο Ρόουντ Χάουζ του Λονδίνου, την ορχήστρα διηύθυνε ο Εύδωρος Δημητρίου, η σκηνοθετική επίβλεψη ήταν του Μίνου Βολανάκη και τραγουδούσαν η Μαρία Φαραντούρη και ο Αντώνης Καλογιάννης. Το 1970 έγινε η ηχογράφησή του από την εταιρεία Polydor (Paris). Τραγουδούσαν η Φαραντούρη και ο Καλογιάννης. Η ενορχήστρωση έγινε από τον Γιάννη Μαρκόπουλο και τον Εύδωρο Δημητρίου. Η ποιήτρια εμφανιζόταν με το όνομα «Μαρίνα».  

Όταν βγήκε από τη φυλακή η Ρένα Χατζηδάκη εργάστηκε ως μεταφράστρια και επιμελήτρια εκδόσεων. Ήταν στενή συνεργάτις του Ασαντούρ Μπαχαριάν στην γκαλερί «Ώρα». Από το 1980 παρακολούθησε το θεραπευτικό πρόγραμμα και το πρόγραμμα διδακτικής ανάλυσης του «Ανοικτού Ψυχoθεραπευτικού Κέντρου». Σ' αυτό παρέμεινε γύρω στα εφτά χρόνια ως θεραπευόμενη, εκπαιδευόμενη και θεραπεύτρια. Το 1987 άνοιξε δικό της γραφείο, και εργάστηκε ως ψυχαναλυτική ψυχοθεραπεύτρια μέχρι το θάνατό της. Το 1998 υπέστη οξύ εγκεφαλικό επεισόδιο.  

Πέθανε στις 13 Αυγούστου 2003. Ενώ κολυμπούσε στη θάλασσα της Τζιας έπαθε ανακοπή καρδιάς.

Έργα
----

* Κατάσταση πολιορκίας (εκδόσεις Γαβριηλίδη)

### Επιμελήθηκε τα βιβλία

* Ronald D. Laing «Συνομιλίες με παιδιά» (εκδόσεις Ύψιλον)
* «Οι μεγάλοι ζωγράφοι» (εκδόσεις Μέλισσα)

Παραπομπές
----------

1. 1 2 3 4 5  *BiblioNet*. 8509. Ανακτήθηκε στις 21  Φεβρουαρίου 2021.
2. ↑  www.rizospastis.gr/story.do?id=1915799.
3. ↑  www.lifo.gr/culture/music/maria-farantoyri-i-synenteyxi-tis-zois-tis. Ανακτήθηκε στις 28  Ιουλίου 2022.

Πηγές
-----

* ΒΙΒΛΙΟΝΕΤ
* περιοδικό Οδός Πανός, τεύχος 128, Απρίλιος 2005

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 279195830
* **ΕΒΕ**: 214531
* **BiblioNet**: **8509**
* LCCN: no2012029590
* ISNI: 0000 0000 8013 2505
* NLA: 35205553

 |

 |
Η **Ιρίνα Βαλεντίνοβνα Κοκκινάκη** (ρωσικά: *Ирина Валентиновна Коккинаки*‎‎
) είναι Ρωσίδα κριτικός τέχνης, αρχιτέκτονας, κριτικός αρχιτεκτονικής, εκλαϊκεύτρια της αρχιτεκτονικής και εκδότρια.

Βιογραφία
---------

Η Ιρίνα Κοκκινάκη είναι εγγονή του σοβιετικού πιλότου δοκιμών, δύο φορές Ήρωα της Σοβιετικής Ένωσης, Υποστράτηγο της Αεροπορίας Βλαδίμηρου Κοκκινάκη (1904-1985). Η μητέρα της ήταν η Ιρίνα Βλαντίμιροβνα Κοκκινάκη (1943-2004), Σοβιετική και Ρωσίδα κριτικός αρχιτεκτονικής. Η Ιρίνα Βαλεντίνοβνα Κοκκινάκη ήταν η τρίτη σύζυγος (διαζευγμένη) του ηθοποιού και τηλεοπτικού παρουσιαστή Πιότρ Κουλεσόφ (γενν. 1966). Η κόρη τους είναι η Ρωσίδα δημοσιογράφος Πωλίνα Πετρόβνα Κοκκινάκη (γενν. 1992).

Μετά τον θάνατο της μητέρας της, η Ιρίνα Κοκκινάκη έγινε κληρονόμος του παππού της Β. Κ. Κοκκινάκη. Στις 28 Απριλίου 2009 παρέδωσε στο Κρατικό Αρχείο της Ρωσικής Ομοσπονδίας το προσωπικό αρχείο του Βλαδίμηρου Κοκκινάκη, που περιλαμβάνει «ένα τεράστιο φωτογραφικό τμήμα <…> και προσωπικά αντικείμενα» . Στις 25 Ιουνίου 2020, η έκκληση της Ιρίνα Κοκκινάκη διαβάστηκε στα εγκαίνια της προτομής του Βλαδίμηρου Κοκκινάκη από τον Σαλαβάτ Σερμπακόφ στο αεροδρόμιο της Ανάπα, που φέρει το όνομα του πιλότου. Η εικόνα του Βλαδίμηρου Κοκκινάκη και το έργο του Σερμπακόφ συνολικά εγκρίθηκαν από την Ιρίνα Κοκκινάκη. Στις 7 Ιανουαρίου 2021, τριάντα πέντε χρόνια μετά τον θάνατο του Βλαδίμηρου Κοκκινάκη, μια αναμνηστική πλάκα εμφανίστηκε στο σπίτι απέναντι από την Χοντίνκα, όπου έμενε, χάρη στις προσπάθειες της Ιρίνα Κοκκινάκη.

Πηγές
-----

1. ↑  Селезнёва Анна. (27 Σεπτεμβρίου 2018). «Ведущий программы «Своя игра» рассказал, что познакомился с дочерью, когда ей было 15 лет». *Woman.ru*. Αρχειοθετήθηκε από το πρωτότυπο στις 9 Ιανουαρίου 2021. Ανακτήθηκε στις 6 Ιανουαρίου 2021.
2. ↑  «Внучка лётчика Коккинаки передала личные документы деда в Госархив РФ». *Аргументы недели*. 28 Απριλίου 2009. Αρχειοθετήθηκε από το πρωτότυπο στις 9 Ιανουαρίου 2021. Ανακτήθηκε στις 6 Ιανουαρίου 2021.
3. ↑  Сидиропулос Никос. (25 Ιουνίου 2020). «В аэропорту Анапы установлен бюст Героя Советского Союза Владимира Коккинаки». *Греки России*. Αρχειοθετήθηκε από το πρωτότυπο στις 9 Ιανουαρίου 2021. Ανακτήθηκε στις 6 Ιανουαρίου 2021.
4. ↑  «В аэропорту Анапа открыли бюст летчика-испытателя Коккинаки». *Рамблер*. 25 Ιουνίου 2020. Ανακτήθηκε στις 6 Ιανουαρίου 2021.

Εξωτερικοί σύνδεσμοι
--------------------

* «Ирина Коккинаки». *archi.ru*. Ανακτήθηκε στις 6 Ιανουαρίου 2021.
* «Коккинаки Ирина Валентиновна». *Ассоциация искусствоведов*. Αρχειοθετήθηκε από το πρωτότυπο στις 27 Ιανουαρίου 2021. Ανακτήθηκε στις 6 Ιανουαρίου 2021.
Ο **Κώστας Καλέντζης** (Πρέβεζα, 1947) είναι ζωγράφος και μαθηματικός.

Σπούδασε στο Μαθηματικό Τμήμα του Πανεπιστημίου Ιωαννίνων, φοίτησε στην Παιδαγωγική Ακαδημία Ιωαννίνων και έκανε ελεύθερες σπουδές στη ζωγραφική σε εργαστήριο στην Αθήνα. Είναι μέλος στο Επιμελητήριο Εικαστικών Τεχνών Ελλάδας (ΕΕΤΕ). Έχει παρουσιάσει έργα του σε πολλές εκθέσεις στην Ελλάδα και εξωτερικό

Από το 1976 ως τώρα έχει στο ενεργητικό του πολλές ατομικές και ομαδικές εκθέσεις στην Αθήνα και σε άλλες πόλεις της Ελλάδας και του εξωτερικού (Ιαπωνία Karuizawa Nagano, ΗΠΑ Evanston Illinois, Βέλγιο Βρυξέλλες, Γερμανία Bad Kötzting, Ρουμανία Siret, Γαλλία Γκρανβίλ, Στρασβούργο). Έχει χρησιμοποιήσει πολλούς τρόπους έκφρασης με διάφορες θεματικές και διαφορετικά υλικά (λάδι, ακρυλικό, ακουαρέλα, μολύβι, κάρβουνο, μικτές τεχνικές). Μεγάλο μέρος της δουλειάς του γίνεται εκτός εργαστηρίου στην ύπαιθρο και στο αστικό περιβάλλον κυρίως στην πόλη του. 

Τα έργα απεικονίζουν κυρίως στιγμιότυπα της καθημερινότητας με βασικό θεματικό άξονα την ανθρώπινη παρουσία και συνύπαρξη. Χωρίς να εντάσσονται σε ένα συγκεκριμένο καλλιτεχνικό ρεύμα, διακρίνονται από ιμπρεσιονιστικές επιρροές σε συνδυασμό με εξπρεσιονιστικά στοιχεία στο ύφος και την αισθητική.

Το 2012, ξεκίνησε να υλοποιεί την ιδέα ζωγραφικής σε tablet. 

Διδάσκει με τη χρήση των πολυμέσων ιστορία και κώδικα της εικαστικής τέχνης σε εκπαιδευτικούς, καθηγητές πληροφορικής, συλλόγους φωτογράφων, Λαϊκό Πανεπιστήμιο Αθήνας, κέντρα επιμόρφωσης ενηλίκων και άλλους φορείς.

Παραπομπή στο site του καλλιτέχνη

Παραπομπές
----------

1. ↑  Κομίνη - Διαλέτη, Εκδοτικός οίκος "Μέλισσα" (1998). *Λεξικό Ελλήνων Καλλιτεχνών*. Αθήνα Ναυαρίνου 10: Γ. Ραγιάς & Σία. σελ. 81. ISBN 960-204-034-3.
2. 1 2  Δήμος Πρέβεζας, Συντακτική επιτροπή Δήμου Πρέβεζας (1995). «Δημοτική βιβλιοθήκη Πρέβεζας». *Πρεβεζάνικα Χρονικά*. *«ISSN : 1105-753 X»*.
3. ↑   *Δημοτική βιβλιοθήκη Πρέβεζα κάποτε και τώρα*. 42405 HB 759.10938. .
Γενικά με τον όρο **αεροναυτιλία** χαρακτηρίζεται σήμερα το σύνολο των γνώσεων και χειρισμών που απαιτούνται για μια ασφαλή πτήση συγκεκριμένου προορισμού συμπεριλαμβανομένης της από-προσγείωσης, από-προσνήωσης ή από-προσθαλάσσωσης, (κατά περίπτωση).

Συγκεκριμένα η αεροναυτιλία σχετίζεται με τις μεθόδους καθορισμού πορείας αεροσκάφους, της εύρεσης της θέσεώς του, δηλαδή του γεωγραφικού στίγματός του, ανά πάσα στιγμή, καθώς και ότι αφορά την ασφάλεια της πτήσης.

Παλαιότερα, (μέχρι πριν 40 χρόνια), η αεροναυτιλία διακρίνονταν σε αεροπλοΐα (για τα ελαφρύτερα του αέρα μέσα, π.χ. αερόστατα, αερόπλοια και ανεμόπτερα) και σε αεροπορία (για τα βαρύτερα του αέρα μέσα, π.χ. αεροσκάφη και ελικόπτερα). Με τη ταχύτατη όμως εξέλιξη των πτήσεων σήμερα η αεροναυτιλία αποτελεί μέρος της γενικότερης αεροναυτικής στην οποία υπάγονται τόσο οι παραπάνω επιμέρους διακρίσεις καθώς επίσης και η αεροναυπηγική.

Όπως στη Ναυτιλία, κατ΄ επέκταση και στην αεροναυτιλία οι γνώσεις σχεδόν ταυτίζονται και εφαρμόζονται είτε με παρατήρηση είτε με τη βοήθεια ηλεκτρονικών οργάνων. Και στην αεροναυτιλία εφαρμόζεται η αστρονομική ναυτιλία η δε εύρεση του στίγματος γίνεται ομοίως με παρατήρηση ή με αναμέτρηση ή με τη λεγόμενη ραδιοναυτιλία.

Όπως είναι γνωστό η γεωγραφική θέση ενός κινητού σε μια χρονική στιγμή κθορίζεται από τις γεωγραφικές συντεταγμένες που είναι το γεωγραφικό μήκος και το γεωγραφικό πλάτος. Επίσης σε μία σφαίρα βραχύτερη διαδρομή μεταξύ δύο σημείων της επιφάνειάς της είναι τόξο του μέγιστου κύκλου που διέρχεται από τα δύο σημεία, λεγόμενη ορθοδρομία.  
 
Η στοιχειώδης τροχιά του οχήματος καθορίζεται από τη διόπτευση αυτού, δηλαδή από τη γωνία που σχηματίζει ο διαμήκης άξονας του οχήματος με τον τοπικό μεσημβρινό. Στην αεροναυτιλία, όπως ακριβώς και στη ναυσιπλοΐα, επί σταθερής πορείας η γραμμή επί της οποίας κινείται το όχημα τέμνει τους μεσημβρινούς κατά τη ίδια γωνία όπου πάνω σε χάρτες μερκατορικής προβολής απεικονίζεται ως ευθεία η οποία και λέγεται λοξοδρομία.  

Το δε γεωγραφικό στίγμα του μέσου μπορεί να προσδιοριστεί είτε με αναμέτρηση, που αποτελεί ένα είδος άθροισης στοιχείων χρόνου, ταχύτητας και κατεύθυνσης, που είναι ανεξάρτητη από επικοινωνία με εξωτερικά σημεία αναφοράς, με το μειονέκτημα όμως της αύξησης σφάλματος ανάλογα των καιρικών συνθηκών και του διαρρέοντος χρόνου, είτε με την παρατήρηση εξωτερικών σημείων αναφοράς όπου η περίπτωση σφάλματος ελαχιστοποιείται.

Η Αεροναυτιλία με παρατήρηση ανάλογα του σημείου και μέσων αναφοράς έχει εξελιχθεί σήμερα σε:

* Αστρονομική αεροναυτιλία
* Ραδιο-αεροναυτιλία και
* Δορυφορική αεροναυτιλία.

Δείτε επίσης
------------

* Αδρανειακή αεροναυτιλία
* Αεροναυτιλία Ντόπλερ

Εξωτερικοί σύνδεσμοι
--------------------

* Πολυμέσα σχετικά με το θέμα  Air navigation στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85090433
* GND: 4017656-3
* BNF: cb119326040 (data)
* NKC: ph200872

 |

 |
Ο **Ντανιέλ Ονέγα** (*Daniel Onega*, γεννήθηκε 7 Μαρτίου 1945), είναι Αργεντινός πρώην ποδοσφαιριστής, που αγωνιζόταν ως  επιθετικός μέσος. Αγωνίστηκε με ιδιαίτερη επιτυχία με τη Ρίβερ Πλέιτ με την οποία πέτυχε το ακατάρριπτο ρεκόρ των 17 γκολ σε μία σεζόν του Κόπα Λιμπερταδόρες.

Καριέρα
-------

Ο Ονέγα ξεκίνησε την καριέρα του στη Ρίβερ Πλέιτ το 1965. Καθιερώθηκε γρήγορα και ήδη το 1966 ήταν ο πρώτος σκόρερ στο Κόπα Λιμπερταδόρες του 1966 με 17 γκολ, επίδοση ρεκόρ που δεν έχει ξεπεραστεί. Σημείωσε τρία χατ-τρικ, όλα σε νίκες εντός έδρας, άλλη μία  επίδοση ρεκόρ του Κόπα Λιμπερταδόρες (9 γκολ σε 3 αγώνες): στις 2 Μαρτίου 1966 με αντίπαλο την Κλουμπ Ουνιβερσιτάριο ντε Ντεπόρτες του Περού (αποτέλεσμα 5–0), στις 20 Απριλίου 1967 με αντίπαλο την Ιντεπεντιέντε Μεδεγίν (αποτέλεσμα 6–2) και στις 11 Μαρτίου 1970 πάλι με την Ουνιβερσιτάριο στο Μπουένος Άιρες (αποτέλεσμα 9–2). Τον τίτλο κατέκτησε μόνο το 1967.

Είναι επίσης τετάρτος στη λίστα των κορυφαίων σκόρερ του Κυπέλλου όλων των εποχών με 31 γκολ σε 47 αγώνες.

Το 1972 μετακόμισε στη Ράσινγκ Κλουμπ για μία σεζόν και επέστρεψε στη Ρίβερ την επόμενη χρονιά.
Το 1973, μετακόμισε στην Ισπανία για να παίξει για την Κόρδοβα ΚΦ στη Θεσσαλονίκη δεύτερη κατηγορία. Έμεινε στην ομάδα μέχρι το 1978 όταν μετακόμισε στην Μιγιονάριος στην Κολομβία με την οποία κέρδισε τον πρώτο και μοναδικό τίτλο του πρωταθλήματος.

Τίτλοι και διακρίσεις
---------------------

**Ρίβερ Πλέιτ**

* Κόπα Λιμπερταδόρες : 1967
* Διηπειρωτικό Κύπελλο : 1967

**Μιγιονάριος**

* Πρωτάθλημα Κολομβίας : 1978
* Πρώτος σκόρερ Κόπα Λιμπερταδόρες : 1966

Παραπομπές
----------

1. 1 2  «Copa Libertadores - Topscorers». Ανακτήθηκε στις 10 Δεκεμβρίου 2021.
2. ↑  «Copa Libertadores de América 1966». Ανακτήθηκε στις 10 Δεκεμβρίου 2021.
3. ↑  «Copa Libertadores de América 1967». Ανακτήθηκε στις 10 Δεκεμβρίου 2021.
4. ↑  «Copa Libertadores de América 1970». Ανακτήθηκε στις 10 Δεκεμβρίου 2021.
5. ↑  «Las imperdibles definiciones de Daniel Onega». Ανακτήθηκε στις 10 Δεκεμβρίου 2021.
6. ↑  «Daniel Onega: El máximo goleador Argentino en la historia de la Copa Libertadores». Αρχειοθετήθηκε από το πρωτότυπο στις 30 Νοεμβρίου 2021. Ανακτήθηκε στις 30 Νοεμβρίου 2021.
7. ↑  «Daniel Onega». Ανακτήθηκε στις 10 Δεκεμβρίου 2021.

Εξωτερικοί σύνδεσμοι
--------------------
Το **MacBook Pro** είναι μια σειρά από Macinotsh notebook υπολογιστές οι οποίοι εισήχθησαν στην αγορά τον Ιανουάριο του 2006 από την Apple Inc. Είναι το μοντέλο υψηλότερου επιπέδου της οικογένειας MacBook, το οποίο κάθετε πάνω από το εστιασμένο προς τους καταναλωτές MacBook Air, και επί του παρόντος πωλείται με 13, 14 και 16 ιντσών οθόνες. Όλα τα τρέχων μοντέλα του MacBook Pro χρησιμοποιούν παραλλαγές από το Apple-designed M1 σύστημα πάνω σε ένα chip.

Το πρώτης γενιάς MacBook Pro χρησιμοποίησε το σχέδιο του PowerBook G4, αλλά αντικατέστησε τα PowerPC G4 τσιπάκια με Intel Core processors, πρόσθεσε μια κάμερα και εισήγαγε το MagSafe βύσμα τροφοδοσίας. Το μοντέλο των 15 ιντσών 

εισήχθη στην αγορά τον Ιανουάριο του 2006, το μοντέλο των 17 ιντσών τον Απρίλιο του 2006. Αργότερες αναθεωρήσεις πρόσθεσαν επεξεργαστές Intel CORΕ 2 Duo και Led-Backlit displays.

Τα μοντέλα δεύτερης γενιάς έκαναν το ντεμπούτο τους τον Οκτώβριο του 2008 σε 13 και 15 ιντσών παραλλαγές, με μία παραλλαγή 17 ιντσών η οποία προστέθηκε τον Ιανουάριο τοy 2009. Ονομασμένο το ‘’ολόσωμο’’ μοντέλο επειδή η θήκη του ήταν κατασκευασμένη από ένα μόνο κομμάτι αλουμινίου, είχε πιο λεπτή οθόνη, ένα ανασχεδιασμένο trackpad του οποίου ολόκληρη η επιφάνεια αποτελούνταν από ολόκληρης δυνατότητας κλικ κουμπί, και ένα ανασχεδιασμένο πληκτρολόγιο. Ενημερώσεις έφεραν τους Intel Core i5 και i7 επεξεργαστές και εισήχθησαν τον Intel Thunderbolt.

Η τρίτη γενιά Macbook Pro, εκδόθηκε το 2012, το 15 ιντσών τον Ιούνιο του 2012, ένα 13 ιντσών μοντέλο τον Οκτώβριο. Είναι λεπτότερο από τον πρόγονο του, τυποποίησε την SSD, πρόσθεσε HDMI και περιλάμβανε μία υψηλής ανάλυσης Retina display. Εξάλειψε τις θήρες Ethernet και FireWire και την μονάδα οπτικού δίσκου. 

Η τέταρτη γενιά των MacBook Pro , εκδόθηκε τον Οκτώβριο του 2016, υιοθέτησε USB-C για όλες τις θήρες δεδομένων και τροφοδότησης και συμπεριλάμβανε ένα πιο ρηχό μηχανισμού-‘’πεταλούδας’’ πληκτρολόγιο. Σε όλα εκτός από το βασικό μοντέλο, τα λειτουργικά πλήκτρα αντικαταστάθηκαν με μία οθόνη αφής η οποία ονομαζόταν Touch Bar και είχε δακτυλικό αποτύπωμα εγκατεστημένο μέσα στο πλήκτρο ενεργοποίησης.

Μια αναθεώρηση τον Νοέμβριο στην τέταρτη γενιά των macβοοκ pro εισήγαγε το Magic Keyboard, το οποίο χρησιμοποιεί έναν scissor-switch μηχανισμό. Το αρχικό 16 ιντσών μοντέλο με οθόνη τοποθετημένη σε λεπτότερα στεφάνια ακολουθήθηκε από ένα 13 ιντσών μοντέλο τον Μάιο του 2020.
Άλλη μία αναθεώρηση στην τέταρτη γενιά εκδόθηκε τον Νοέμβριο του 2020, ήταν το πρώτο MacBook Pro το οποίο είχε χαρακτηριστικό έναν Apple σχεδιασμένο σύστημα πάνω σε chip, το Apple M1.
Η πέμπτη γενιά MacBook Pro εκδόθηκε τον Οκτώβριο του 2021 σε 14 και 16 ιντσών μεγέθη. Κατασκευασμένο γύρω από τα M1 Pro ή M1 Max chips, είναι τα πρώτα να είναι διαθέσιμα μόνο με Apple silicon σύστημα πάνω σε chip.

1. ↑  «Apple M1» (στα αγγλικά). *Wikipedia*. 2021-11-08. .

Πηγές
-----

1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. Αρχειοθετήθηκε 2013-11-02 στο Wayback Machine.
15. 
16. 
17. 
18. 
19. 
20.
Ο **Φρέντερικ Τσαρλς Ρόμπερτς** (αγγλικά: *Frederick Charles Roberts*, 1905 – 1988) ήταν ποδοσφαιριστής της Βόρειας Ιρλανδίας που αγωνιζόταν ως κεντρικός επιθετικός την εποχή του Μεσοπολέμου.

Βιογραφία
---------

Ο Ρόμπερτς σε νεαρή ηλικία ήταν καλός σπρίντερ και άλτης του ύψους, τα τέλεια προσόντα ενός ποδοσφαιριστή για την περιοχή του πέναλτι. Ήταν ψηλός και αδύνατος και με αυτά τα προσόντα στράφηκε στο ποδόσφαιρο.
Έγινε γνωστός με την καριέρα του στη Γκλεντόραν. Μεταγράφηκε πριν από την έναρξη της σεζόν 1928–29 και στο ντεμπούτο του στις 28 Αυγούστου 1928 έχασε ένα πέναλτι, αλλά και σκόραρε το μοναδικό γκολ του παιχνιδιού. Απέτυχε να βρει τα δίχτυα στον επόμενο αγώνα του, αλλά στη συνέχεια σημείωσε το πρώτο από τα 40 χατ-τρικ για την ομάδα στο επόμενο παιχνίδι με αντίπαλο τη Μπανγκόρ. Την πρώτη σεζόν σημείωσε 66 γκολ σε 44 παιχνίδια.

Κατά τη διάρκεια της σεζόν 1930–31 σκόραρε 96 γκολ σε 48 επίσημους αγώνες. 55 από αυτά σημειώθηκαν στο πρωτάθλημα (επίδοση που ήταν εκείνη τη χρονιά η καλύτερη στον κόσμο), ενώ τα άλλα 41 ήρθαν στις τέσσερις εσωτερικές διοργανώσεις κυπέλλων. Εκείνη τη χρονιά κέρδισε και τον τίτλο του πρωταθλήματος. Συνέχισε να σκοράρει και πέτυχε συνολικά 332 τέρματα για τη Γκλεντόραν. Επιλέχθηκε να παίξει για τη Βόρεια Ιρλανδία μία φορά, σε λευκή ισοπαλία με αντίπαλο τη Σκωτία το 1931. Το 1933 απομακρύνθηκε από την ομάδα προς έκπληξη των οπαδών της.
Συνολικά κατά τη διάρκεια της καριέρας του σημείωσε 608 τέρματα σε 468 επίσημους αγώνες.

Τίτλοι και διακρίσεις
---------------------

**Γκλεντόραν**

* Ιρλανδικό Πρωτάθλημα : 1930–31
* Ιρλανδικό Κύπελλο (2) : 1931–32, 1932–33
* Κύπελλο πόλης : 1931–32
* *County Antrim Shield* : 1930–31

**Ντιστίλερι**

* Κύπελλο πόλης : 1933–34

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «Roberts legend is safe with Celts and Rangers». Ανακτήθηκε στις 19 Μαΐου 2021.
2. 1 2  «From the Archives: Fred Roberts». Ανακτήθηκε στις 14 Φεβρουαρίου 2021.
3. 1 2  «Glentoran Connection (Part 2)». Ανακτήθηκε στις 13 Φεβρουαρίου 2021.
4. 1 2  «RSSSF : Prolific Scorers Data». Ανακτήθηκε στις 19 Ιανουαρίου 2024.
5. ↑  «World League Topscorers 1889-2005». Ανακτήθηκε στις 13 Φεβρουαρίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |
Η απόκλιση (πορτοκαλί) μετριέται από τον ουράνιο ισημερινό επί του ωρικού κύκλου του αστέρα.
Η **Απόκλιση** ή **κλίση**, ( **δ**, ή **dec.**, ή **d**, αγγλ. *Declination*), είναι η μία από τις δύο ισημερινές συντεταγμένες με τις οποίες προσδιορίζονται οι θέσεις (ίχνη) ενός σημείου στην ουράνια σφαίρα. Είναι η γωνιώδης απόσταση του ίχνους του σημείου (θέση του κατά την παρατήρηση) από τον ουράνιο ισημερινό, είναι δε η αντίστοιχη (στην ουράνια σφαίρα) του γήινου γεωγραφικού πλάτους.

Η απόκλιση αποτελεί τόξο του ωρικού κύκλου του σημείου από τον ουράνιο ισημερινό μέχρι το ίχνος του σημείου. Η απόκλιση μετριέται από 0° - 90° Β ή Ν (N/S) και είναι μεν θετική όταν το σημείο βρίσκεται στο βόρειο ουράνιο ημισφαίριο και αρνητική όταν αυτό βρίσκεται στο νότιο ουράνιο ημισφαίριο.

Το συμπλήρωμα της απόκλισης ονομάζεται **πολική απόσταση** (*Polar distance*) και συμβολίζεται με τα λατινικά γράμματα **ΡD**, ενώ στην ελληνική βιβλιογραφία συμβολίζεται συνήθως με το γράμμα **Ρ**. Η πολική απόσταση αναφέρεται εκ του άνω Πόλου ή κάτω Πόλου του παρατηρητή (Βόρειο Ουράνιο Πόλο ή Νότιο Ουράνιο Πόλο αντίστοιχα) και εκφράζεται από τη σχέση: **Ρ = 90° ± δ**, όπου (**+**) για φ (πλάτος) και δ ετερώνυμα και ( **-** ) για φ και δ ομώνυμα.

Δείτε επίσης
------------

* Αστρική ωρική γωνία
* Τρίγωνο θέσεως

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2007000989

 |

 |
Ο **Πολ Βίκτορ Ογκίστ Ντεσάν** (*Paul Victor Auguste Dechamps*, 17 Οκτωβρίου 1921 – 6 Δεκεμβρίου 1990) ήταν Βέλγος διεθνής ποδοσφαιριστής που αγωνιζόταν ως επιθετικός. Στη μακρόχρονη καριέρα του αναδείχθηκε στον πιο παραγωγικό σκόρερ της ιστορίας του ποδοσφαίρου της χώρας του με τουλάχιστον 552 γκολ σε επίσημους αγώνες.

Καριέρα
-------

Ο Ντεσάν εντάχθηκε στην 'Ειγουεϊγ ΦΚ το 1937 και έκανε το ντεμπούτο του στην πρώτη ομάδα την επόμενη σεζόν στα 17 του χρόνια. Ο Δεύτερος Παγκόσμιος Πόλεμος ήταν αναμενόμενο να καθυστερήσει την εξέλιξή του, έως ότου η ΡΦΚ Λιέζ τον ανακαλύψει το 1943. Ήταν πρώτος σκόρερ στη δεύτερη κατηγορία του Βελγίου το 1943–44 με 50 γκολ και η ομάδα αναδείχθηκε πρωταθλήτρια. Ο Ντεσάν έκανε το ντεμπούτο του στην πρώτη κατηγορία για την ομάδα της Λιέγης τον Ιούλιο του 1945, παίζοντας μαζί της για περισσότερα από 10 χρόνια μέχρι την αποχώρησή του το 1956. Σημείωσε 241 γκολ σε 299 αγώνες πρωταθλήματος.

Βοήθησε την ομάδα της Λιέγης γίνει πρωταθλήτρια Βελγίου το 1952 και το 1953. Ήταν ο πρώτος σκόρερ της ομάδας εννέα φορές, επίδοση ρεκόρ. Το 1956 μετακόμισε στη Φλερόν ΦΚ, όπου συνέχισε να είναι παραγωγικός σκόρερ καθώς σημείωσε 85 γκολ σε 134 αγώνες πρωταθλήματος. Το καλοκαίρι του 1961, σχεδόν στα 40 του, ο Ντεσάν αποφάσισε να πάει στην ομάδα της τέταρτης κατηγορίας ΚΑΣ Όιπεν και αγωνίστηκε εκεί για δύο ακόμη σεζόν. Παρά την προχωρημένη του ηλικία, δεν έχασε το ένστικτό του για γκολ και κατάφερε να σκοράρει 49 τέρματα σε 77 αγώνες. Μετά τη σεζόν 1962–63 σταμάτησε, αλλά τον Οκτώβριο του 1963 μετά από αίτημα του προέδρου, επανήλθε του μόνο και μόνο για να παίξει μέχρι το τέλος της σεζόν. 

Με τα 241 γκολ στην πρώτη κατηγορία του Βελγίου, ο Ντεσάν κατατάσσεται στην έβδομη θέση των σκόρερ όλων των εποχών. Ήταν επίσης δύο φορές πρώτος σκόρερ, το 1957 στο περιφερειακό πρωτάθλημα και στη δεύτερη κατηγορία το 1944.

Τίτλοι και διακρίσεις
---------------------

**ΡΦΚ Λιέζ**

* Πρωτάθλημα Βελγίου (2) : 1952, 1953
* Πρωτάθλημα δεύτερης κατηγορίας Βελγίου : 1944
* Πρώτος σκόρερ πρωταθλήματος δεύτερης κατηγορίας : 1944

**Φλερόν ΦΚ**

* Πρώτος σκόρερ περιφερειακού πρωταθλήματος : 1957

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «Prolific Scorers Data». Ανακτήθηκε στις 19 Ιανουαρίου 2024.
2. ↑  «Top 100 topscorers aller tijden België – Eerste Klasse en Pro League». Ανακτήθηκε στις 8 Αυγούστου 2023.
3. ↑  «LES MEILLEURS BUTEURS DU RFC LIEGE EN DIVISION 1». Ανακτήθηκε στις 8 Αυγούστου 2023.
4. ↑  «RFC Liège». Ανακτήθηκε στις 8 Αυγούστου 2023.
5. ↑  «Belgiumsoccerhistory (Peter Mariën)». Αρχειοθετήθηκε από το πρωτότυπο στις 5 Αυγούστου 2012. Ανακτήθηκε στις 5 Αυγούστου 2012.
6. ↑  «ALL TIME BEST TOP DIVISION GOAL SCORERS - BELGIUM - Part 11». Αρχειοθετήθηκε από το πρωτότυπο στις 8 Αυγούστου 2023. Ανακτήθηκε στις 8 Αυγούστου 2023.

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |
Η **Μαρί Σενγκόρ Μπάσε** (*Marie Senghor Basse*, πλήρες όνομα : Marie-Thérèse Camille Senghor Basse, 1930-2019) ήταν Σενεγαλέζα γιατρός και επικεφαλής του Κέντρου Προστασίας της Μητέρας και του Παιδιού. Εκπροσώπησε τη Σενεγάλη στον Οργανισμό Τροφίμων και Γεωργίας στα Ηνωμένα Έθνη και διηύθυνε το Ινστιτούτο Τεχνολογίας Τροφίμων.

Βιογραφία
---------

Η Μπάσε ήταν ανιψιά του πρώτου αρχηγού κράτους της Σενεγάλης. Αποφοίτησε από την Ιατρική Σχολή του Παρισιού το 1957. Πέθανε το 2019.

Καριέρα
-------

Το 1958 η Μπάσε τοποθετήθηκε στο νοσοκομείο Μπάλλυ στο Κονακρί και αργότερα μεταφέρθηκε στην ιατρική περιφέρεια του Μποκέ. Αφού διέμεινε στη Γουινέα για δύο χρόνια, η Μπάσε επέστρεψε στη Σενεγάλη όπου ήταν υπεύθυνη διεύθυνσης στο Κέντρο Προστασίας Μητέρας και Παιδιού. Στην Ιταλία υπηρέτησε ως μόνιμη αντιπρόσωπος της Σενεγάλης στον Οργανισμό Τροφίμων και Γεωργίας των Ηνωμένων Εθνών από το 1961 έως το 1966. Εκεί εργάστηκε στο πλευρό του συζύγου της Έντουαρντ Καμίλ Μπάσε, πρέσβη της Σενεγάλης στην Ιταλία.

Μετά την επιστροφή του ζευγαριού στη Σενεγάλη, η Μπάσε τοποθετήθηκε ως ιατρικός επιθεωρητής στην Ιατρική Σχολή του Ντακάρ για δύο χρόνια. Το 1968 διορίστηκε διευθύντρια στο Ινστιτούτο Τεχνολογίας Τροφίμων της Σενεγάλης, όπου ερεύνησε την επεξεργασία φρούτων, λαχανικών, δημητριακών και ζωικών προϊόντων. Η Μπάσε εμφανιζόταν συχνά στην εθνική τηλεόραση της Σενεγάλης, προωθώντας την «τοπική κατανάλωση» τροφίμων. Αυτό γινόταν μέσω της αλλαγής της συμπεριφοράς και των διατροφικών συνηθειών. Έδειχνε σε γυναίκες και σε νοικοκυριά υγιεινούς τρόπους κατανάλωσης τοπικών προϊόντων, όπως ψωμί, κέικ από καλαμπόκι ή κεχρί, συμπυκνωμένους χυμούς από τοπικά προϊόντα και αλλαντικά από βοδινό κρέας.

Το 1981 η Μπάσε εντάχθηκε ως τεχνική σύμβουλος στο γραφείο του πρωθυπουργού Χαμπίμπ Τιάμ. Σε ηλικία 51 ετών, η Μπάσε γράφτηκε στη Σχολή Διοίκησης Επιχειρήσεων του Πανεπιστημίου του Ντακάρ και απέκτησε πτυχίο στη διοίκηση επιχειρήσεων το 1983. Την ίδια χρονιά εντάχθηκε στο γραφείο του προέδρου Αμπντού Ντιούφ ως τεχνική σύμβουλος, αξίωμα που κατείχε για δύο χρόνια.

Η Μπάσε ήταν ιδρυτικό μέλος της Αφρικανικής Πολιτιστικής Κοινότητας, για το τμήμα της Σενεγάλης, μιας οργάνωσης που προσπαθεί να βοηθήσει τους Αφρικανούς διανοούμενους και καλλιτέχνες να προσαρμοστούν στις προκλήσεις της σύγχρονης εποχής.

Παραπομπές
----------

1. 1 2
2. ↑  www.leral.net/Femmes-valeureuses-du-Senegal-Marie-Therese-Camille-Senghor-Basse-la-nourriciere-du-peuple\_a295134.html.
3. 1 2 3  MD. «Femmes valeureuses du Sénégal : Marie-Thérèse Camille Senghor Basse, la nourricière du peuple». *Leral.net - Sénégal* (στα Γαλλικά). Ανακτήθηκε στις 9 Φεβρουαρίου 2024.
4. 1 2  *Sow, Simone (2019). Quelque chose de beau... Biographie de Marie-Thérèse Basse [Something beautiful... Biography of Marie-Thérèse Basse] (in French). Presence Africaine. ISBN 9782708709331*.
5. ↑  «Discours de M. Alpha Amadou Sy» (στα γαλλικά). *Présence Africaine* **195-196** (1-2): 73–76. 2017. doi:10.3917/presa.195.0073. ISSN 0032-7638. .
Ο **Γουλιέλμος Α΄ Ραϋμόνδος,** καταλανικά: Guillem Ramon‎‎, Οσιτανικά: Guilhem Ramon (1068 - 1095) ήταν κόμης της Σερδάνια και Μπέργα από το έτος της γέννησής του έως εκείνο του τέλους του. Έδωσε τη Μπέργα ένα έτος νωρίτερα στον γιο του Γουλιέλμο Β΄ Ιορδάνη.

Ο θυρεός του κόμη της Σερδάνια.

Βιογραφία
---------

Ήταν γιος του Ραϋμόνδου κόμη της Σερδάνια, ο οποίος απεβίωσε λίγο μετά τη γέννησή του. Νυμφεύτηκε τη Σάντσα, κόρη του Ραϋμόνδου-Βερεγγάριου Α΄ κόμη της Βαρκελώνης, ενώ ήταν και οι δύο πολύ νέοι. Ο Γουλιέλμος Α΄ έγινε δάσκαλος του ανιψιού του, τού μελλοντικού Ραϋμόνδου-Βερεγγάριου Γ΄. Έδειξε ενδιαφέρον για τον επανακατοίκιση τμημάτων της κομητείας του και δημοσίευσε τον καταστατικό χάρτη στους κατοίκους της Βιγιαφράνκα.

Το 1094 παραχώρησε τη Μπέργα στους γιους του και όταν πέθανε τον επόμενο χρόνο, ο πρεσβύτερος Γουλιέλμος κληρονόμησε τη Σερδάνια.

Οικογένεια
----------

Είχε τέκνα:

* Γουλιέλμος Β΄ Ιορδάνης απεβ. 1109, κόμης της Σερδάνια.
* Βερνάρδος Β΄ Γουλιέλμος απεβ. 1118, κόμης της Μπέργα.

Εξωτερικοί σύνδεσμοι
--------------------

* Εικόνα μινιατούρας, από το *Liber feudorum Ceritaniae*, που απεικονίζει μία σύμβαση μεταξύ του Φολκ επισκόπου Urgell και του Γουλιέλμου, σχετικά με το κάστρο της Καρδόνα, της οποίας ο Φολκ ήταν κύριος. Δείτε επίσης ολόκληρη τη σελίδα.[*νεκρός σύνδεσμος*]

Αναφορές
--------

1. ↑  «Gran Enciclopèdia Catalana» (Καταλανικά) Grup Enciclopèdia. 0031610.
Το μυθιστόρημα ***Ο Χριστός Ξανασταυρώνεται*** είναι έργο του Νίκου Καζαντζάκη που έχει σχέση με τη θρησκεία του Χριστιανισμού. Δημοσιεύθηκε για πρώτη φορά το 1948 και εκδόθηκε το 1954 από τον εκδοτικό οίκο Δίφρος, ενώ αρχικά κυκλοφόρησε στη Νορβηγία και τη Γερμανία το 1951. Το βιβλίο έχει μεταφραστεί στα γαλλικά, αγγλικά και ισπανικά. Το βιβλίο διασκευάστηκε στον κινηματογράφο το 1957, σε σκηνοθεσία Ζυλ Ντασσέν και πρωταγωνίστρια τη Μελίνα Μερκούρη.

Παραπομπές
----------

1. ↑  «Ο Χριστός ξανασταυρώνεται». *kazantzaki.gr*.
2. ↑  «Ο Χριστός ξανασταυρώνεται». *biblionet.gr*.
3. ↑  «He Who Must Die (1957) - IMDb». *Internet Movie Database*.
Η **τεκμηριωμένη χάραξη πολιτικής** ή **πολιτική βασισμένη σε στοιχεία** (αγγλικά: evidence-based policy, EBP) είναι μια ιδέα σύμφωνα με την οποία οι πολιτικές αποφάσεις πρέπει να τεκμηριώνονται από αυστηρά αντικειμενικά δεδομένα. Η ιδέα αυτή έρχεται σε αντίθεση με τη διαδικασία διαμόρφωσης πολιτικών που βασίζεται σε ιδεολογίες ή στην επικαλούμενη «κοινή λογική».

Ο όρος διαδόθηκε από την κυβέρνηση Μπλερ στο Ηνωμένο Βασίλειο. Η κυβέρνηση Μπλερ δήλωσε πως ήθελε να βάλει τέλος την ιδεολογική λήψη αποφάσεων για τη χάραξη πολιτικής. Mια λευκή βίβλος της κυβέρνησης που δημοσιεύθηκε το 1999 (*«Modernizing Government»*) επεσήμανε ότι η κυβέρνηση πρέπει να «χαράσσει πολιτικές που να αντιμετωπίζουν αποφασιστικά τα προβλήματα, να έχουν μακροπρόθεσμο ορίζοντα και να διαμορφώνονται βάσει στοιχείων και όχι ως απόκριση σε βραχυχρόνιες πιέσεις· που να στοχεύουν στην αιτίες και όχι στα συμπτώματα ".

Η μεθοδολογία που χρησιμοποιείται στην τεκμηριωμένη χάραξη πολιτικής, εντάσσεται στην κατηγορία ενός πλαισίου κόστους - οφέλους και δημιουργείται για να εκτιμήσει την καθαρή απόδοση εφαρμογής μιας πολιτικής. Εξαιτίας της δυσκολίας στην ποσοτικοποίηση ορισμένων επιπτώσεων και αποτελεσμάτων, επικεντρώνεται κυρίως στο βαθμό που τα οφέλη θα θα υπερτερούν του κόστους, και όχι στη χρήση συγκεκριμένων τιμών.

Δείτε επίσης
------------

* Μοντελοποίηση πολιτικής
* Κοινωνική Προσομοίωση

Παραπομπές
----------

1. 1 2 3  Department for Environment, Food and Rural Affairs (21 Σεπτεμβρίου 2006). «Evidence-based policy making». Αρχειοθετήθηκε από το πρωτότυπο στις 14 Ιανουαρίου 2011. Ανακτήθηκε στις 6 Μαρτίου 2010.
2. ↑  «Phippard, Sonia Clare, (born 8 Jan. 1960), Director-General, Environment and Rural (formerly Policy Delivery), Department for Environment, Food and Rural Affairs, since 2015». *Who's Who* (Oxford University Press). 2007-12-01. .
Συντεταγμένες: 40°33′38″N 29°30′50″E﻿ / ﻿40.560594°N 29.513766°E﻿ / 40.560594; 29.513766

Τοποθεσία
---------

Ορεινό χωριό της Μικράς Ασίας ανάμεσα στην Προύσα και τη Νίκαια της Βιθυνίας, στο οποίο κατοικούσαν μόνο Χριστιανοί. Βρίσκεται σε ένα φυσικό πέρασμα, μεταξύ τεσσάρων βουνών, και το διασχίζει ο ποταμός Δράκος ο οποίος χύνεται στον κόλπο της Νικομήδειας.

Ιστορία
-------

Η περιοχή Κίζδερβεντ πριν κατοικηθεί ήταν Αρμένικη. Μετανάστες από την Οχρίδα εγκαταστάθηκαν γύρω από ένα τεράστιο χάνι που γραπτές πληροφορίες αναφέρουν ότι ήταν βυζαντινό και το επισκεύασε ο Τεκελή Μεχμέτ Πασά, και έζησαν εκεί για τρεις περίπου αιώνες. Το χάνι αυτό βρίσκεται σε λιθόστρωτο δρόμο, γνωστό ως η λεωφόρος Βαγδάτης, η οποία στα βυζαντινά χρόνια ένωνε την Κωνσταντινούπολη με τη Βαγδάτη και συνέβαλε στην πρόοδο και ανάπτυξη του χωριού. Το χάνι ήταν το μεγαλύτερο από όλα κατά μήκος της λεωφόρου, και φιλοξενούσε μεγάλες προσωπικότητες και ανθρώπους διαφορετικών λαών.

Επειδή το χάνι ήταν σημαντικό, το οθωμανικό κράτος υποχρέωσε τους κατοίκους να το προστατεύουν με φρουρά 20 ανδρών κυρίως από τους ληστές. Στην πορεία η φρουρά έγινε μικτή με 10 άντρες και 10 γυναίκες. Όταν σε κάποια συμπλοκή σκοτώθηκε ένα κορίτσι της φρουράς, ο σουλτάνος, παραχώρησε το χάνι, μια μεγάλη έκταση 300 km2, απαλλαγή από τον κεφαλικό φόρο και τους έδωσε δικαίωμα οπλοφορίας. Ως φόρο τιμής στο κορίτσι, οι τουρκικές αρχές ονόμασαν το χωριό Κιζδερβεντ, από το Κιζ που στα τουρκικά σημαίνει κορίτσι και το Δερβέντ που σημαίνει το στενό πέρασμα ή σταθμός.

Λόγω των πολλών προνομίων η περιοχή προσέλκυσε περισσότερο πληθυσμό και το 1919 είχε γίνει κωμόπολη με 2800 κατοίκους.

Με τους Βαλκανικούς πολέμους, στις 14 Σεπτεμβρίου 1920 το χωριό κάηκε και οι εναπομείναντες κάτοικοι φιλοξενήθηκαν στο ελληνικό στρατόπεδο της Κίου για δύο χρόνια. Το 1922, με την ανταλλαγή πληθυσμών, έφυγαν και μετανάστευσαν στην Ελλάδα, στην Κομοτηνή ή άλλα χωριά της Ροδόπης και γενικότερα της Βόρειας Ελλλάδας. Το 1923 εγκαταστάθηκε στο χωριό μια ομάδα ανθρώπων που προερχόταν από την ανταλλαγή πληθυσμών.

Απασχόληση
----------

Οι κάτοικοι ασχολούνταν με εκτροφή μεταξοσκώληκα για πολλά χρόνια και συνεισφέρανε στις ανάγκες της Προύσας σε κουκούλια μεταξιού, καθώς βρισκόταν πολύ κοντά. Στο παρελθόν επίσης ασχολούνταν με υφαντά (χαλιά) με χρήση λινών και μάλλινων νημάτων.

Πηγές
-----

* ΕΡΤ - Αφύλαχτη διάβαση
* paratiritis-news.gr
* Πολιτιστικός Σύλλογος Πολυπέτρου (facebook)

Συνεισφορά
----------

Στο παρόν άρθρο χρησιμοποιήθηκαν τμήματα από κείμενο που επιμελήθηκε ο Πολυκράτης Παντσίδης.

1. ↑  «Adrese Dayalı Nüfus Kayıt Sistemi». (τουρκικά) Ινστιτούτο Στατιστικής της Τουρκίας. Ανακτήθηκε στις 23  Οκτωβρίου 2023.
Ο **Σίμων Γ'**, γερμ.: *Simon III graf von Sponheim-Kreuznach* (γενν. μετά το 1330 - απεβ. 30 Αυγούστου 1414) από τον Οίκο του Σπόνχαϊμ ήταν γερμανός ευγενής, ο τελευταίος κόμης του Σπόνχαϊμ-Κρόιτσναχ.

Βιογραφία
---------

Ήταν γιος του Βάλραμ κόμη του Σπόνχαϊμ-Κρόιτσναχ και της Ελισάβετ του Κατσενελνμπόγκεν. Αδελφή του ήταν η Ελισάβετ, που παντρεύτηκε τον συγγενή τους Ιωάννη Δ΄ κόμη του Σπόνχαϊμ-Στάρκενμπουργκ.

Οικογένεια
----------

Νυμφεύτηκε τη Μαρία του Βιάντεν και είχε τέκνο:

* Ελισάβετ απεβ. 1417, παντρεύτηκε πρώτα τον Ένγκελμπερτ Γ΄ κόμη του Λα Μαρκ, και μετά τον Ρούπερτ-Πίπαν των Βίττελσμπαχ, διάδοχο του Παλατινάτου (γιο του Ρούπερτ της Γερμανίας).

Παραπομπές σε πηγές
-------------------